Twee gevonnis oor Forex-bedrog | Maroela Media
Twee gevonnis oor Forex-bedrog
Jabulani "Mr Cashflow" Ngcobo (Foto: Facebook)
Die Gedragsowerheid vir die Finansiële Sektor (FSCA) het Dinsdag die vonnis van die Durbanse buitelandse valuta (forex)-bedrieër Jabulani "Mr Cashflow" Ngcobo en sy medebeskuldigde Mzabalazo Welcome Dlamini verwelkom op verskeie aanklagte van bedrog.
Ngcobo en Dlamini is bekend daarvoor dat hulle 'n sjampanjeleefstyl geniet met luukse partytjies en dat hulle gereeld met hul welvaart op Instagram spog. Sommige persone het hulle egter daarvan beskuldig dat hulle forex-bedrieërs is en ander mense se geld steel.
Die FSCA het Dinsdag in 'n verklaring gesê hy verwelkom die suksesvolle vervolging en vonnisoplegging van Ngcobo en Dlamini op verskeie aanklagte van bedrog en oortreding van die Wet op Finansiële Dienste. Die FSCA het nie aangedui wanneer die twee mans gevonnis is nie. Die saak dien al sedert 2014 voor die gespesialiseerde handelsmisdaadhof in Durban.
Die twee mans is tot ses jaar tronkstraf gevonnis, waarvan twee jaar opgeskort is, met 'n boete van R200 000 wat vir vyf jaar opgeskort is. Die FSCA het die twee mans strafregtelik verkla ná 'n omvattende ondersoek. Die ondersoek het bevind die twee mans het hulself as gemagtigde finansiëlediensteverskaffers voorgedoen wat namens kliënte forex-transaksies kon aangaan.
Die organisasie het gebruikers gemaan om seker te maak of 'n persoon of instansie gemagtig is om finansiële dienste te verskaf.
Die 33-jarige Ngcobo, wat homself as 'n selfgemaakte miljoenêr beskryf as uitvoerende hoof van Cashflow Pro, het verlede jaar 'n boek gepubliseer, Cashflow Naked, waar hy sy lewensverhaal gedeel het en verduidelik hoe hy "dit gemaak het in forex". Hy het ook geldwenke gegee vir behoeftige gemeenskappe.
Die Angolese sakeman Francis Boole het in 2018 in Johannesburg 'n klag van bedrog teen Ngcobo aanhangig gemaak en hom daarvan beskuldig dat hy R100 000 van hom gesteel het in 'n forex-transaksie wat skeefgeloop het.
Ngcobo het in 2017 'n partytjie van R1 miljoen gehou ná die Randburgse landdroshof hom en Dlamini vrygespreek het op aanklag van bedrog, diefstal en geldwassery. Hulle het ná die partytjie 'n reis na Réunion onderneem om die geleentheid te vier.
Msimanga probeer nog 'n paar stemme werf
Drie vas oor rooftog in Linden
daar is nog van hulle
word protect deur advocates
daar is nog baie van hulle,beskerm deur advokate en n onbekwame regstelsel…parasiete..
Dêmmit. Net toe ek my eie vrotmelk skema waar ek die ontwaterde melk van bruin koeie as grondstof vir sjokolade wou bemark. Ek het gelees dat 10% van Amerikaners dit glo; dink net hoeveel ek uit die ANC ondersteuners sou maak! Ai toggie.